section_heading: Hot Pants i Mano Negra
paragraph_text: Budući da je u to vrijeme na njega snažno utjecala britanska rock scena, posebice The Clash, The Jam i Dr. Feelgood, sredinom 1980-ih zajedno s drugim glazbenicima osnovao je španjolsko-engleski sastav Hot Pants. Godine 1984. objavili su demosnimku Mala Vida, koja, iako je primila pozitivne lokalne kritike, nije dobila veću pažnju. Dvije godine kasnije, u doba objavljivanja prvog albuma, Manu je zajedno sa svojim bratom Antoineom i par prijatelja osnovao sastav Los Carayos. U osam godina postojanja, objavili su tri albuma, posljednji 1994.